CRT on lyhenne sanoista Cathode Ray Tube eli suomeksi katodisädeputki. Tutumpi nimi CRT:lle on kuvaputkinäyttö. CRT on näyttötekniikka, joka perustuu elektronien kiihdyttämiseen tyhjiössä ja niiden ohjaamiseen magneettien avulla oikeaan kohtaan ruudulla, jolloin ne saavat valoa aikaan näytöllä. CRT tekniikka on käytössä tavallisissa televisioissa ja tietokoneen näytöissä.
CRT näytöillä saadaan hyvät värit ja kontrasti, mutta CRT näytöt vievät paljon sähköä, ovat painavia ja vievät paljon tilaa. Virkistystaajuus on myös yksi CRT:n ongelma ja voimavara. Liian alhainen virkistystaajuus näkyy näytön välkkymisenä, joka saattaa aiheuttaa pääkipuja. CRT näytöillä saavutetaan kuitenkin suurempia virkistystaajuuksia kuin muilla näyttötekniikoilla.